ཎུ་བླ་མའི་ཐུགས་སྒྲུབ་པར་ཆད་ཀུན་སེལ་གྱི་བསྙེན་སྒྲུབ་ཟིན་བྲིས་མདོར་བསྡུས་སུ་བཀོད་པ་སཱ་ལ་ཆེན་པོའི་ས་བོན་ཅེས་བྱ་བ་བཞུགས་སོ།།

དྲན་པས་བར་ཆད་ཀུན་སེལ་ཅིང་།གསོལ་བཏབ་དངོས་གྲུབ་རྣམ་གཉིས་སྩོལ།།སངས་རྒྱས་ཀུན་འདུས་གུ་རུ་རྗེས།།སྐྱེ་དང་ཚེ་རབས་རྗེས་འཛིན་མཛོད།།བླ་སྒྲུབ་བྱེ་བ་ཕྲག་བརྒྱ་ཡི།།ངོ
མཚར་སྙིང་པོ་ས་འོག་གི།གཏེར་གཅིག་གང་འདིའི་བསྙེན་སྒྲུབ་ཀྱི།།ལག་ལེན་བླ་མའི་གསུང་བཞིན་དགོད།།སྤྱིར་འདི་ཉིད་ཉམས་སུ་ལེན་པའི་ཚུལ་ཇི་ལྟར་བྱ་བའི་རྩ་ཐོ་ཞལ་གདམས་སྙིང་བྱང་གི་རིམ་པར་ཕྱེ་བ་
གསུམ་པ་ལས་གསུངས་པ་ཉིད་གཞིར་བྱས་ཏེ།དེ་ལ་གནས་དུས་གང་ཟག་གི་དབང་གིས་རྒྱས་འབྲིང་བསྡུས་པ་གང་ལྕོགས་སྐབས་དང་བསྟུན་པ་བླ་མའི་མན་ངག་ལས་འབྱུང་བ་ལྟར་ལག་ཏུ་བླང་བར་བྱ་བ་ལ།བསྐྱེད་རྫོགས་ཉམས
ལེན་གང་ལ་འཇུག་ཀྱང་སྔོན་འགྲོ་ཐུན་མོང་གི་བློ་སྦྱོང་རྣམ་པ་བཞི་དང་།ཐུན་མོང་མ་ཡིན་པའི་སྔོན་འགྲོ་བཞི་པོ་རྣམས་ཐོག་མར་བཏང་།དངོས་གཞི་གཏེར་ཆེན་མཆོག་གླིང་གི་བཞེད་པས་ཞལ་གདམས་སྙིང་བྱང་ཉིད་རྩ་བར
པཔར་བཟུང་སྟེ།ཐོག་མར་ཆོས་སྐུ་ཚེ་དཔག་མེད་དང་།དེ་ནས་ལོངས་སྐུ་ཐུགས་རྗེ་ཆེན་པོ་པདྨ་སྒྱུ་འཕྲུལ་དྲབ་སྦྱོར།དེ་ནས་སྤྲུལ་སྐུ་ལ་ལས་བྱང་རྒྱས་འབྲིང་གང་རུང་སྦྱར་ནས་སོ་སོར་བསྙེན་སྒྲུབ་ཚད་དུ་འཁྱོལ་བསོད་རྗེས།
རིམ་པར་རྣམ་འཕྲུལ་བཅུ་གཉིས་ཕྲིན་ལས་སྙིང་པོ་དང་སྦྱར་ལ་སྒོས་བསྙེན་བྱ།ལས་བཞི།ཆ་ལག་བཞི།བཀའ་སྲུང་བཅས་མཐར་རྒྱས་སུ་དགོས་པར་གསུངས།ཀུན་མཁྱེན་བླ་མ་པདྨ་འོད་གསལ་མདོ་སྔགས་གླིང་པའི་

བཞེད་པས།དངོས་གཞིའི་ཐོག་མར་བསྙེན་པ་རྒྱུན་གྱི་བཀོལ་བྱང་ལྟར་ཕྱག་རྒྱ་གཅིག་པ།ཉེ་བསྙེན་ཕྲིན་ལས་སྙིང་པོ་ལྟར་ཕྱི་དཀྱིལ་མདོར་བསྡུས།སྒྲུབ་པ་ཕྲིན་ལས་འབྲིང་པོ།།སྒྲུབ་ཆེན་ཕྲིན
ལས་རྒྱས་པ་ཛབ་ཀྱི་བཀོལ་བྱང་སོགས་རྒྱས་པར་བྱ་ཞིང་།དེ་དག་གི་ཏིང་ངེ་འཛིན་དང་བཟླས་དམིགས་རིམ་པ་གསུམ་པའི་གཞུང་ཚིག་དང་བསྟུན།བསྙེན་སྒྲུབ་ཡན་ལག་བཞི་ཚུལ་བཞིན་སོང་ནས་ཆོས་ལོངས་སོགས་སྒོས་སྒྲུབ
རྣམས་གང་ལྕོགས་སུ་བྱ་བར་གསུངས་པ་ལུགས་དེ་གཉིས་གང་ལྟར་བྱས་ཀྱང་གཉིས་ཀ་ཟབ་ཆོས་འདིའི་མངའ་བདགེ་ཡིན་པས་ཁྱད་པར་མ་མཆིས་སོ།།འོན་ཀྱང་གཏེར་ཆེན་བླ་མ་རྣམ་གཉིས་བཞེད་པ་གུང་མཐུན་པར་ལས་བྱང་ཁོ་ན་ལ་བརྟེན
པའི་བསྙེན་སྒྲུབ་བཏང་ཚུལ་གསུངས་པ་ཉིད་དེང་སང་གྲངས་བསྙེན་མཁན་པོ་སྤྱི་དང་མཐུན་པའི་འཇུག་པ་བདེ་བས་དེ་ལྟར་བཀོད་པ་ལ་གཉིས།རྒྱས་པ་དང་།བསྡུས་པའོ།།དང་པོ་ནི།སྔོན་འགྲོ་ད་ལ་འབྱོར་རྙེད་དཀའ་སོགས
ཐུན་མོང་གི་བློ་སྐྱོང་སྔོན་དུ་བཏང་གྲུབ་ན་གལ་ཆེ།མ་འགྲུབ་པས་ཐུན་མིན་སྔོན་འགྲོ་དང་སྦྲེལ་ན།དལ་འབྱོར་རྙེད་དཀའ་ལ་བློ་སྦྱོང་ཞིང་སྙིང་པོ་ལོན་པའི་ལམ་ཐམས་ཅད་ཀྱི་རྩ་བ་སྐྱབས་སུ་འགྲོ་བ་ལ་འཇུག་པར་བགྱིའོ་སྙམ་པས།
སྐྱབས་ཡུལ་གཙོ་བོ་བླ་མ་སྣང་སྲིད་ཟིལ་གནོན་ལ་བརྒྱུད་པའི་བླ་མས་བསྐོར་བ་དང་།མདུན་ཏུ་ཡི་དམ།གཡས་སུ་སངས་རྒྱས་སྤྲུལ་སྐུ།རྒྱབ་ཏུ་ཆོས།གཡོན་ཏུ་དགེ་འདུན།མཐའ་བསྐོར་ཀུན་ཏུ་མཁའ་འགྲོ་ཆོས་སྐྱོང

ནོར་ལྷ་རྣམས་གསལ་བཏབ་ལ་སྐྱབས་སུ་འགྲོ་ཚུལ་སོགས་སྤྱི་ལྟར་ཤེས་པར་བྱས་ནས་སྐྱབས་འགྲོ་འབུམ་ཐེར་ཁ་སྐོང་བཅས།འདི་སྐབས་སམ་འོག་གི་ཡན་ལག་བདུན་པའི་སྐབས་གང་རུང་དུ་ཕྱག་འབུམཐེར་ཡང་འགྲུབ་ན་།
མཆོག་ཏུ་འགྱུར།དེ་ནས་མི་རྟག་པས་རྒྱུད་བསྐུལ་ཏེ་ནམ་འཆི་ཆ་མེད་ཀྱི་ཚེ་ཐུང་འདི་ལ་དལ་འབྱོར་ལ་སྙིང་པོ་ལེན་པའི་ཐབས་ཐམས་ཅད་ཀྱི་སྙིང་པོ་བྱང་ཆུབ་སེམས་གཉིས་བསྐྱེད་ནས།བྱང་ཆུབ་སེམས་ཀྱི་རྟར་ཞོན་ནས་བདེ།
ནས་བདེ་བར་འགྲོ་བ་ལ་བློ་གདིང་དང་ལྡན་པ་ཞིག་བྱའོ་སྙམ་པའི་འཕེན་པས་སེམས་བསྐྱེད་རྒྱས་པར་སྨོན་པ།ཚོགས་བསགས།འཇུག་པ་བཅས་སོ་སོར་འབུམ་ཐེར།འབྲིང་སོ་སོར་ཁྲི་རེ་སོགས་གང་འགྲུབ་རེ།བསྡུ
ན་ན་སྨོན་སེམས་ཁོ་ནར་འཇུག་པའང་དོན་གྱིས་འདུ་བས་དེ་ཉིད་ཁྲི་སོགས་གང་འགྲུབ།དེ་ནས་ཤི་བའི་འོག་ཏུ་འཁོར་བ་གར་སྐྱེས་ཀྱང་སྡུག་བསྔལ་གྱི་རང་བཞིན་དང་།དེའི་རྩ་བ་འང་ལས་ཉོན་གྱི་ཀུན་འབྱུང་ལ་ཐུག་པས།དེས
བསྐྱེད་པའི་སྡིག་ལྟུང་སྦྱོར་བ་ལ་རགས་ལས་པར་ཤེས་ནས་རྡོར་སེམས་སྒོམ་བཟླས་ཇི་སྐད་བཤད་པ་བཞིན་གྱི་ཁོངས་ཡི་གེ་བརྒྱ་པ་འབུམ་ཕྲག་ཁ་སྐོང་དང་བཅས་པ་འགྲོ་ངེས་དང་།ཡིག་དྲུག་ཀྱང་ཅི་ནུས་ཙམ་བཟླ།དེ་ནས་ལས་
འབྲས་སྨིན་ཚུལ་ལ་བསམས་ནས།དགེ་ཚོགས་རླབས་པོ་ཆེ་དུས་མྱུར་བ་ཉིད་དུ་བསྒྲུབ་པའི་བློས།ཚོགས་ཞིང་སྐྱབས་ཡུལ་གྱི་སྐབས་བཞིན་གསལ་བཏབ་ལ་མཎྜལ་རྒྱས་པ་འབུམཐེར་རམ་མ་འགྲུབ་ན་རྒྱས་པ་ཁྲི་ཙམ་དང་།

བསྡུས་པ་སྒྲོལ་མའི་སྐབས་སུ་གསུངས་པ།ཨོཾ་ཨཱཿཧཱུྃཿཁམས་གསུམ་སྣོད་བཅུད་སོགས་ནས།རཏྣ་མཎྜ་ལ་པཱུ་ཛ་ཧོཿཞེས་པ་འབུམ་ཕྲག་རེ་འགྲོ་ངེས་བྱ།དེ་ནས་ཐར་པའི་ཕན་ཡོན་དང་།
དེཐོབ་བྱེད་ལམ་གྱི་མཐར་ཐུག་བླ་མའི་བྱིན་རླབས་ཞུགས་པ་ལ་རགས་ལས་པས།མོས་གུས་བླ་མའི་རྣལ་འབྱོར་ལ་འཇུག་པའི་བློས།དང་པོ་ཕྱི་གསོལ་འདེབས་ཀྱི་ཚུལ་དུ་སྒྲུབ་པའི་རྟེན་གསལ་བཏབ་ནས་གསོལ་འདེབས་པར།
ཆད་ལམ་སེལ་ཁྲི་དང་སྟོང་སོགས་གང་འགྲུབ་དང་།བསྡུས་པ་དུས་གསུམ་སངས་རྒྱས་མ་འབུམ་ཐེར་འགྲོ་ངེས་བྱ།དེ་ཡང་ཐུན་མགོར་བར་ཆད་ལམ་སེལ་ཉེར་གཅིག་ནས་བདུན་ཡན་གང་རིགས་དང་།དེ་ནས་བསྡུས་པ་
བསགས།ནད་བསྙེན་པའི་ཚུལ་དུ་བསྒྲུབ་པ་ལ་རབ་བྱེ་བ།འབྲིང་འབུམ་ཕྲག་བཅུ་གཉིས།ཐ་མ་འབུམ་ཕྲག་བཞི་བཟླ།གསང་སྒྲུབ་དགོངས་པ་བསྐྱང་བ་ཐུན་ཐམས་ཅད་ཀྱི་མཇུག་ཏུ་མཉམ་བཞག་ཡུན་རིང་བ་རེ་བྱ།
དེ་ཡང་སྐྱབས་འགྲོ་ནས་བརྩམས་བླ་མའི་རྣལ་འབྱོར་ཡན་རང་རང་ཉམས་ལེན་གང་ཡིན་དེ་ཐུན་གྱི་དངོས་གཞིར་བྱས་ནས་ཐུན་རེ་རེ་བཞིན་སྤྱིར་སྔོན་འགྲོ་ཚར་རེ་ཆ་ཚང་འགྲོ་བར་བྱའོ།།འདི་དག་གི་ཉམས་ལེན་འདོན་བྱའི་ཚུལ་རྗེ་བླ་མ
མཁྱེན་བརྩེ་རིན་པོ་ཆེས་མཛད་པའི་བྱང་ཆུབ་མཆོག་གི་ས་བོན་ཉིད་དུ་གསལ་ལོ།།བསྙེན་སྒྲུབ་དཀྱུས་འགྲེ་ཙམ་གྱི་སྐབས་སྔོན་འགྲོ་མདོར་བསྡུས་པ་ལ་མོས་ན།ཐོག་མར་སྐྱབས་འགྲོ་ཁྲི་དང་སྒྲགས་པའི་ཕྱག་དེ་མཚུངས

གྲུབ་ན་ལེགས།སེམས་བསྐྱེད་ཅི་ནུས།ཡིག་བརྒྱ་ཁྲི།མཎྜལ་རྒྱས་བསྡུས་གང་རིགས་ཁྲི།བླ་མའི་རྣལ་འབྱོར་ཕྱི་སྒྲུབ་གསོལ་འདེབས་བསྡུས་པ་ཁྲི།བར་ཆད་ལམ་སེལ་ཀྱང་སྟོང་ཕྲག་ཙམ་གྲུབ་ན་བྱ།།
ནད་སྒྲུབ་བཛྲ་གུ་རུ་བཞི་འབུམ་གསང་སྒྲུབ་དགོངས་པ་བསྐྱང་བ་ཐུན་ཐམས་ཅད་ཀྱི་མཇུག་ཏུ་བྱ་སྟེ།དེ་ལྟར་སྔོན་འགྲོ་རྣམས་ལེགས་པར་གྲུབ་ནས།དངོས་གཞི་བསྙེན་པའི་སྐབས་འདིར།མདུན་ངོས་སུ་གུ་རུ་རིན་པོ་
ཆེའི་སྐུ་གསུང་ཐུགས་ཀྱི་རྟེན་ཅི་འབྱོར་བཀྲམ།དེའི་མདུན་དུ་གཏོར་མ་རིན་ཆེན་འབར་བ།གཡས་སུ་སྨན།གཡོན་དུ་རཀྟ།མདུན་དུ་ཉེར་སྤྱོད་སྨན་ཕུད་ཀྱི་གཡས་སུ་བཀའ་སྲུང་ཚེ་རིང་མའི་གཏོར་མ།དབུས་སུ་བུམ་པའི་སྟེང་དཀར
གཏོར་འདབ་བཞི།བུམ་པའི་ཕྱོགས་བཞིར་བཤོས་བུ་རེ།བར་མཚམས་རིལ་བུས་བསྐོར་བ་དཀར་བྱུག་ཅན།རཀྟའི་གཡོན་ཏུ་གཏེར་སྲུང་ཁྱུང་བཙུན་མའི་གཏོར་མ་དམར་གཏོར་ཟུར་གསུམ་རྒྱན་ལྡན་ཐེབས་ཀྱུས།
བསྐོར་བ་བཤམ།དཀར་བགེགས།ཚོགས་ཀྱི་ཡོ་བྱད།ཆད་བརྟན་སོགས་ལས་བྱང་ལ་དགོས་པ་རྣམས་ཀྱང་ཚོགས་པར་བྱའོ།།དེ་ནས་དུས་ཚེས་བཟང་པོའི་ཕྱི་ཐུན་ནས་དབུ་བཟུང་།བསྙེན་སྒྲུབ་ཀྱི་སྐབས
འདིར་ཕྲིན་ལས་འབྲིང་བསྡུས།།སྒྲུབ་ཆེན་ལ་ཕྲིན་ལས་རྒྱས་པ་གཙོར་བྱ་དགོས་པས།འདིར་ཚིག་བདུན་སོགས་གསོལ་འདེབས་སྔོན་ཏུ་འགྲོ་བས་ཕྲིན་ལས་འབྲིང་པོ་བཏང་།བགེགས་གཏོར་ཕྱིར་དོང་བའི་སྐབས

ཐོ་འཛུགས་ལ་སྲུང་མཚམས་བཅད་ལ་སྔོན་འགྲོའི་ལས་རིམ་རྣམས་དང་།དངོས་གཞི་ལྷ་བསྐྱེད་ནས་བསྟོད་པའི་བར་དུ་བཏང་།འཛབ་ཁང་དབྱེ་ཞིང་འཛབ་བསྐུལ་དང་བཟླས་པ་རྣམས་གང་འགྲུབ
མཐར་མཆོད་བསྟོད་བྱ།གསོལ་འདེབས་བར་ཆད་ལམ་སེལ་འདོན།ནོངས་བཤགས་བྱ།དབང་ལེན་དང་འཛབ་ཁང་བསྡུ།བཀའ་སྲུང་ཚེ་རིང་མ་དང་ཁྱུད་བཙུན་མའི་གཏོར་འབུལ་རྒྱས་བསྡུས་གང་འགྲུབ།
ཚོགས་མཆོད།སྐོང་བ་བཅས།ལྷག་མ་བསྙེན་སྒྲུབ་གྲོལ་གྱི་བར་ཕྱིར་མི་བཏང་བཙོན་འཛིན་བྱ།ཆད་བརྟན་ཀྱང་གྲོལ་དུས་བར་མ་འགྲུབ་ཀྱང་ཆོག།རྗེས་གཏོང་རག་མཆོད་བསྟོད་ནོངས་བཤགས།ཚོགས་མགྲོན་
རྣམས་རྟེན་ལ་བརྟན་བཞུགས།བདག་བསྐྱེད་དཀྱིལ་འཁོར་བསྡུ་ལྡང་།བསྔོ་སྨོན་ཤིས་བརྗོད་ཀྱི་བར་བྱ།སྲོད་ཐུན་ལ་སྐྱབས་སེམས་ཡན་ལག་བདུན་པ།སྲུང་འཁོར་གསལ་གདབ་ཕྱིན་སྔར་ལྟར་རམ།མི་ལྕོགས།
ན་ན་ཕྲིན་ལས་སྙིང་པོ་བཏང་བས་ཀྱང་འཐུས་ལ།འདིའི་སྐབས་བགེགས་བསྐྲད།གཏོར་མ་འདི་ལོངས།ཞེས་པར།གནས་འདིར་མ་འདུག་ཅེས་བསྒྱུར།བསྟོད་པའི་མཇུག་འཛབ་ཁང་དབྱེ་བ་སོགས་སྔར་ལྟར།
ཐུན་གྲོལ་སྐབས་མཆོད་བསྟོད།གསོལ་འདེབས།ནོངས་བཤགས།འཛག་ཁང་བསྡུས་ལ་བདག་བསྐྱེད་བསྡུ་ལྡངས་དང་བསྔོ་སྔོན་ཤིས་བརྗོད་པར་བྱས་ཏེ་ཉལ་བའི་རྣལ་འབྱོར་ལ་འཇུག་གོ།།ཐོ་རང་ལྡང་བའི་རྣལ

འབྱོར།ངག་བྱིན་རླབས་སོགས་བྱས་ལ་ཕྲིན་ལས་སྙིང་པོ་དང་།སྔ་ཐུན་ཕྱི་ཐུན་གཉིས་ལ་ཕྲིན་ལས་འབྲིང་པོ།།སྲོད་ཐུན་ལ་ཕྲིན་སྙིང་ཙམ་བྱས་ན་སྟབས་བདེ་ཞིང་དེ་དག་རང་ཉིད་ཀྱི་མོས་པ་དང་བསྟུན་ཆོག།བཀའ་སྲུང
གཏོར་འབུལ་ཉིན་རེ་བཞིན་མ་ཆག་པ་དང་།ཚོགས་མཆོད་ཚེས་བཅུ་སོགས་དུས་བཟང་རྣམས་ལས་རྒྱན་དུ་མ་འཁྱོངས་ནའང་ཆོག་ཅིང་།ཚུགས་གྲོལ་གྱི་སྐབས་སོགས་སུ་སྐོང་བཤགས་བཅས་གཟབ་རྒྱས་བྱ་བ་གལ་ཆེ།།
ཕྲིན་ན་ལས་བཏང་ཚུལ་དེ་ལྟར་བྱས་ནས་བསྙེན་བཟླས་སྐབས་ཐོག་མར་ཆོས་སྐུ་ཚེ་དཔག་མེད་འབུམ་ཕྲག་བཅུ་གཅིག་ཚད་ཡིན་པས་དེ་མ་འགྲུབ་པར་ཐུན་དངོས་གཞི་ལ་དེ་ཁོ་ན་ཉིད་གཙོ་བོར་བཟླ།ཐུན་གཤམ་དུ་གཞན་
རྣམམས་ཀྱང་བརྒྱ་ཕྲག་རེ་ཙམ་བཟླ།དེའི་གྲངས་བསྙེན་གྲུབ་ནས་ཐུན་མགོར་བརྒྱ་རྩ་ཙམ་རེ་དང་ཐུན་དངོས་གཞིར་ལོངས་སྐུའི་ཡི་གེ་བདུན་པ་འབུམ་ཕྲག་བཅུའམ་བདུན་བཟླ།དེ་གྲུབ་ནས་ཆོས་ལོངས་གཉིས་ཀར་ཐུན་མགོར།
ཅུང་ཟད་དང་།དངོས་གཞིར་སྤྲུལ་སྐུའི་སྙིང་པོ་བཛྲ་གུ་རུ་རབ་འབུམ་ཕྲག་བཞི་བཅུ་ཞེ་བརྒྱད།མི་འགྲུབ་ན་འབུམ་ཕྲག་བཅུ་གཉིས་འགྲོ་ངེས་པ་བྱ།དེ་ནས་སྤྱི་དྲིལ་གྱི་སྒྲུབ་པ་ཐོད་ཕྲེང་རྩལ་འབུམ་ཕྲག་བཞི་བཟླ
ཞིང་འདིའི་སྐབས་སུ་ཐུན་མགོ་སོགས་ལ་དབྱངས་རྟ་གང་ཤེས་དང་སྦྱར་ལ་བདུན་ནམ་ཉེར་གཅིག་ཙམ་བཟླ་བ་ག་ལ་ཆེ།དེ་ནས་ལས་སྦྱོར་གྱི་བཟླས་པ་བསྙེན་པའི་བཅུ་ཆ་ཙམ་བཟླ་བར་གསུངས་པས་ཁྲི་ལྷག་ཙམ།དེ་དག་སོ།།

སོའི་བ་སྐོང་བཅས་བཟླ་གྲུབ་ན་ལས་བྱང་ལ་བརྟེན་པའི་བསྙེན་པ་རྒྱས་པ་ཡིན།ཟླ་གཅིག་ཙམ་པ་འབྲེལ་འཇོག་འདོད་ན།སྔོན་འགྲོ་སྐྱབས་སེམས་ཡན་ལག་བདུན་པ་བཅས་ཉིན་གཅིག།
རྡོནོར་སེམས་ཉིན་གཅིག།མཎྜལ་ཉིན་གཅིག།གསོལ་འདེབས་ཉིན་གཅིག།བླ་མ་ནད་སྒྲུབ་ཀྱི་བསྙེན་པ་ཉིན་གཅིག་བཅས་ཉིན་ལྔ་གྲུབ་ནས་དངོས་གཞིའི་ཐོག་མཐའ་ཕྲིན་ལས་འབྲིང་པོ་དང་དངོས་ཕྲིན་ལས་སྙིང་པོ་ལ།
བསྟེན་ནས།ཨ་མཱ་ར་ཎི་ཞག་བདུན།ཡིག་བདུན་ཞག་བདུན།བཛྲ་གུ་རུ་འབུམ་ཕྲག་བཞི།ཐོད་ཕྲེང་རྩ་ལ་ཞག་གསུམ།ལས་སྦྱོར་ཉིན་གཅིག་ཙམ་བཟླས་པས་ཀྱང་ལ་སེ་རུང་ཏུ་འགྱུར།རྒྱས་བསྡུས་གང
བྱེད་ཀྱང་བཟླས་གྲངས་ཐེམས་ནས་མཚམས་གྲོལ་ཉེའི་སྐོར་ཐུན་མཐའ་རྣམས་སུ་ཡིག་བརྒྱ་ཅི་འགྲུབ་བཟླ།ནངས་པར་གྲོལ་རྒྱུའི་དོ་ནུབ་ནས་མཆོད་པ་གསར་པ་བརྗེ།ཚོགས་རྫས་གང་འབྱོར་རྒྱས་པར་བཤམ།སང
ཉིན་ཐོར་ཐུན་ལ་ལས་བྱང་གཞུང་བསྲང་།བཟླས་པ་ཅི་འགྲུབ།མཆོད་བསྟོད།བར་ཆད་ལམ་སེལ་གསོལ་འདེབས་ནོངས་བཤགས་བཅས་རྒྱས་པར་བཏང་།སྐྱ་རེངས་ཤར་བའི་དུས་དང་བསྙུན་ལས་བྱང་རྒྱས་པའི
ཚིག་གིས་དངོས་གྲུབ་བསྐུལ།གཏོར་མ་ལྷར་གསལ་བ་ག་ནས་གསུམ་དུ་གཏུགས་ཤིང་དངོས་གྲུབ་བླང་བའི་དམིགས་པ་བྱས་ལ་ཅུང་ཟད་རོལ།དབང་ལེན་དང་འཛབ་ཁང་བསྡུ།དེ་ནས་གཏོང་རག་གི་ཚུལ་དུ་ཚོགས

སྐོ་བརྒྱ་རྩ་བྱ་བའམ།མི་འགྲུབ་ནའང་ཚོགས་མཆོད་སྐོང་བཤགས་རྒྱས་པར་བྱ་ཞིང་།ལྷག་མ་སྔར་བསགས་པ་རྣམས་དང་ལྷན་ཅིག་ཕྱི་རོལ་དུ་བཏང་།བཀའ་སྲུང་གཏོར་འབུལ་ཐུགས་དམ་བསྐུལ་བ་དང་།ཆད་
བརྟན།རྟ་བྲོ་བཅས་གྲུབ་ནས།གཏོང་རག་མཆོད་བསྟོད་ནོངས་བཤགས་སོགས་སྔ་མ་ལྟར་ལ།ཐེག་ཆེན་ཐུན་མོང་མ་ཡིན་པའི་བསྔོ་སྨོན་དང་།བཀྲ་ཤིས་སྤྱི་ལྟར་རྒྱས་པར་བརྗོད།ཁ་སྐོད་སྦྱིན་སྲེག་འགྲུབ་ན
ཞི་བའི་སྦྱིན་སྲེག་བསྙེན་པའི་བཅུ་ཆ་བྱ།མི་འགྲུབ་ན་སྔར་བསྙེན་པའི་སྐབས་བཟླས་པ་སོ་སོའི་གྲངས་ཚད་ཀྱི་བཅུ་ཆ་རེ་འགྲོ་བར་བྱ་དགོས་སོ།།བཟླས་དམིགས་ཕྲིན་ལས་ཉིད་དུ་གསལ་བ་ནི་ས་བོན་ཙམ་ཡིན་ལ་རྒྱས་པ་འཛབ།
ཀྱི་བཀོལ་བྱང་ལྟར་བྱ།དེའང་ཆོས་ལོངས་གཉིས་གཞུང་གསལ་ལྟར་དང་།སྤྲུལ་སྐུའི་སྐབས་ཐོག་མར་རང་གི་ཐུགས་ཀར་ཟླ་བའི་དཀྱིལ་འཁོར་གྱི་སྟེང་དུ་གསེར་གྱི་རྡོ་རྗེ་རྩེ་ལྔ་པའི་ལྟེ་བར་ཟླ་བའི་དཀྱིལ་འཁོར་ལ་གནས་པའི་ཧྲཱིཿ
ཡིག་དཀར་པོ་འོད་འབར་བ།དེའི་མཐར་བཛྲ་གུ་རུའི་སྔགས་ཕྲེང་ཁ་དོག་དཀར་པོ་རང་སྒྲ་དང་བཅས་གཡས་བསྐོར་བར་མེད་དུ་འཁོར་བ་ལ་སེམས་བཟུང་བ་ཟླ་བ་སྐར་ཕྲེང་ལྟ་བུ་སྟེ་ལྷའི་རྒྱུད་བསྐུལ་བ་བསྙེན་པའི་དགོངས་པ།དེ་
ལལས་སྔགས་ཕྲེང་གཉིས་པ་བར་མ་ཆད་དུ་འཕྲོས་ཞལ་ནས་ཐོན།མདུན་གྱི་ཡེ་ཤེས་སེམས་དཔའི་ཞལ་དུ་ཞུགས།སྲུའི་དབྱིབས་བརྒྱུད་ལྟེ་བ་ནས་ཟོ་ན།རང་གི་ལྟེ་བ་ནས་ཞུགས་ཏེ་ཐུགས་ཀ་ནས་སྔར་ལྟར་འཁོར།

འོད་ཟེར་གྱི་དྭངས་བཅུ་དེ་ཐུགས་ཀྱི་ཐིག་ཡེ་འཁྱིལ་པས་བདེ་བ་ཆེན་པོའི་ཡེ་ཤེས་བརྟེན་ཅིང་དངོས་གྲུབ་རྣམ་པ་གཉིས་རང་དབང་དུ་གྱུར་པར་བསྒོམ་པ་མགལ་མེའི་འཁོར་ལོ་ལྟ་བུ་སྟེ་ལྷ་དང་བདག་ཉིད་ཉེ་བར་བསྙེན
པའི་དགོངས་པ།སྔགས་འཁོར་ལས་འོད་ཟེར་དཔག་ཏུ་མེད་པ་འཕྲོས།སངས་རྒྱས་ཀྱི་ཞིང་རབ་འབྱམས་རྣམས་སུ་ཁྱབ།ཕྱི་ནང་གསང་བའི་མཆོད་སྤྲིན་དུ་གྱུར་པ་རྣམས་ཀྱིས་རྩ་གསུམ་རྒྱལ་བ་སྲས་བཅས་མཆོད་
པས་མཉེས།གསང་བ་གསུམ་གྱི་བྱིན་རླབས་ཐམས་ཅད་བསྡུས་ཏེ་རང་ལ་ཐིམ་པས་སྒྲིབ་པ་གཉིས་བྱ